
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 964 

22 Νοεμβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιδότηση επιτοκίου ορισμένων κλάδων επιχειρήσεων 
για κεφάλαια κινήσεως των Νομών Δράμας και Κα¬ 
βάλας . 1 

Ορισμός διαχειριστή μεσεγγυούχων εχθρικών περιου¬ 
σιών Α Ν. 2636/1940 (ΦΕΚ 379 Α ) . 2 

Καθορισμός επιτοκίων εντόκων γραμματίων . 3 

Ανάθεση της διαχείρισης του Κρατικού Παιδικού Σταθ¬ 
μού Χαβαρίου Νομού Ηλείας στην Τράπεζα της Ελ¬ 
λάδας . 4 

Ανάθεση της διαχείρισης του Κρατικού Παιδικού Σταθ¬ 
μού Αγίου Ματθαίου Κέρκυρας στην Τράπεζα της 
Ελλάδας . 5 

Ανάθεση της διαχείρισης του Β' Κρατικού Παιδικού 
Σταθμού Αμαλιάδας Νομού Ηλείας στην Τράπεζα 
της Ελλάδας. 6 

Τροποποίηση της 358417/9237/29.7.71 απόφασης 


Υπουργού Γεωργίας για τους οίνους ΟΠΑΠ «ΝΑ¬ 
ΟΥΣΑ» και καθορισμός λεπτομερειών για τους οί¬ 
νους ΟΠΑΠ «ΛΗΜΝΟΣ». 7 

Καθορισμός προϋποθέσεων χρησιμοποίησης της έν¬ 
δειξης «Τοπικός Οίνος Πέλλας», ως περιγραφικού 
στοιχείου οίνων. θ 

Έγκριση εφημεριών γιατρού (Νοσοκ. Κιλκίς) ... — 9 

Έγκριση εφημεριών κατ’ εξαίρεση (Νοσοκ. Λευκά¬ 
δας).10 

Επαναλειτουργία Αστυνομικού Σταθμού Βρεσθένων 
Λακωνίας.11 

Τροποποίηση δύο αριθμητικών τιμών στο κείμενο του 
Νέου Ελληνικού Κανονισμού για τη Μελέτη και Κα¬ 
τασκευή Έργων από Σκυρόδεμα ...12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

ΑριΒ. 98116 (1) 

Επιδότηση επιτοκίου ορισμένων κλάδων επιχειρήσεων για 

κεφάλαια κινήσεως των Νομών Δράμας και Καβάλας. 

Ο» ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/5 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 1266/82 «περί οργάνων ασκήσεως νομισματι¬ 
κής, πιστωτικής και συναλλαγματικής πολιτικής και άλλες 
διατάξεις». 

3. Την αριθμ. 1955/2.7.91 ΠΔΤΕ, όπως ισχύει. 

4. Την αριθμ. 1990/11.10.91 ΠΔΤΕ, όπως ισχύει. 

5. Την αριθμ. 2325/2.8.94 ΠΔΤΕ, όπως ισχύει. 

6. Την ανάγκη υποβοήθησης των βιοτεχνικών και βιομη¬ 
χανικών επιχειρήσεων που αντιμετωπίζουν προβλήματα 
ρευστότητας των κλάδων μαρμάρου, ξύλου και ετοίμου 
ενδύματος των Νομών Δράμας και Καβάλας καθώς και 
των αλιευτικών επιχειρήσεων του Νομού Καβάλας, απο¬ 
φασίζουμε: 

1. Εγκρίνουμε με χρέωση του κοινού λογαριασμού του 
Ν. 128/75 την καταβολή τόκων επί των εκάστοτε ενήμε¬ 
ρων υπολοίπων χορηγήσεων για κεφάλαια κίνησης, σε 
δραχμές ή σε συνάλλαγμα, που χορηγούνται σύμφωνα με 
τις ισχύουσες διατάξεις, των βιοτεχνικών και βιομηχανικών 
επιχειρήσεων μαρμάρου (εξάρυξης, κοπής, επεξεργα¬ 
σίας), ξύλου και ετοίμου ενδύματος καθώς και των αλιευ¬ 
τικών επιχειρήσεων που είναι εγκατεστημένες και λει¬ 
τουργούν, ανεξάρτητα από την έδρα τους, στους Νομούς 
Δράμας και Καβάλας. 

Η επιδότηση των τάκων θα ανέρχεται σε ποσοστό 20% 
επί του εκάστοτε βασικού επιτοκίου χορηγήσεων για κε¬ 
φάλαιο κίνησης κάθε τράπεζας και θα στραγγυλοποιείται 
στο πλησιέστερο τέταρτο της μονάδας. 

2. Οι επιδοτήσεις της ανωτέρω παραγράφου θα ισχύουν 
για ποσό δανείου μέχρι ποσοστού του 20% του Κύκλου 

Εργασιών του προηγουμένου ημερολογιακού έτους ή του 
δωδεκαμήνου ή μέχρι του 50% επί των παραγγελιών του 
τρέχοντος έτους της επιχείρησης και θα παρέχονται για 
χρονικό διάστημα κατ' ανώτατο όριο μέχρι δύο (2) χρονιά 
από της υπογραφής της παρούσας απόφασης. 

3. Η επιδότηση της παραγράφου 1 θα παρέχεται μόνο 
οτην περίπτωση που τα δάνεια αυτά δεν επιδοτούνται από 
άλλη πηγή και αφού προηγουμένως ο δανειολήπτης θα 
έχει καταβάλλει τη δική του συμμετοχή. 

4. Στην περίπτωση των επιχειρήσεων με μικτή δραστη¬ 
ριότητα (βιομηχανική ή βιοτεχική και εμπορική) η ανωτέρω 
επιδότηση θα χορηγείται επί του ποσοστού του κύκλου 
εργασιών που αφορά τη μεταποιητική δραστηριότητα. 

5. Προς αποφυγή καταστρατήγηαης των διατάξεων της 
παρούσας Απόφασης, οι δανειολήπτες θα είναι υποχρεω¬ 
μένοι να υπογράψουν υπεύθυνη δήλωση του Ν. 1599/86 
ότι ο συνολικός δανεισμός τους με επιδότηση επιτοκίου 
για κεφάλαιο κινήσεως δεν ξεπερνά κατά επιχείρηση τα 
όρια που θέτει η εν λόγω Απόφαση. 

Εάν καθ' οιονδήποτε τρόπο συγκεκριμένη επιχείρηση 
καταστρατηγήσει τις διατάξεις της παρούσας και υπερβεί 
το όριο πιστοδότησης που δικαιούται, η επιδότηση του Δη¬ 
μοσίου θα ισχύει μέχρι τω ορίων που ορίζει η Απόφαση 
αυτή. 

6. Η επιδότηση επιτοκίου θα διακόπτεται οριστικό για το 
σύνολο των λογαριασμών του πελάτη εφόσον οφείλονται 
περισσότερες από τρεις (3) δόσεις ή ένα εκ των δανείων 
του πελάτη κηρυχθεί για άλλο λόγο ληξιπρόθεσμο και 
απαιτητό. 

7. Εξουσιοδοτούμε την Τράπεζα της Ελλάδος να καθο¬ 
ρίζει τη διαδικασία καταβολής της παραπάνω επιδότησης 
στις Τράπεζες. 

8 ΚΑΛΥΨΗ ΔΑΠΑΝΗΣ: Η δαπάνη που προκαλείται 
από την παράγραφο 1 της παρούσης θα βαρύνει το λογα¬ 
ριασμό του Ν. 128/75, ο οποίος δημιουργέΙται από την πα¬ 
ρακράτηση επί των χορηγήσεων των Τ ραπεζών με σκοπό 
την επιδότηση επιτοκίων δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε πε¬ 
ρίπτωση ελλειμματικότητάς του και για το λόγο αυτό η τυ¬ 
χόν επιβάρυνση του Κρατικού Προϋπολογισμού δεν είναι 
δυνατόν να εκτιμηθεί. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1995 

01 ΥΠΟΥΡΓΟ! 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠ ΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

-♦- 

Αριθ. 1125630/1389/0006Β (2) 

Ορισμός διαχειριστή μεσεγγυούχων εχθρικών περιουσιών 
Α.Ν. 2636/1940 (ΦΕΚ 379 Α ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1. Τις διατάξεις: α) Του Α.Ν. 2636/1940 «περί δικαιο- 
πραξιών εχθρών και μεσεγγυήσεως εχθρικών περιουσιών» 


(ΦΕΚ 379/10.11.1940). 

β) Του άρθρου 1 του Ν. 13/1994 (ΦΕΚ 11/6.11.1944), 
με τις οποίες επαναφέρθηκαν σε ισχύ οι διατάξεις του 
ανωτέρω νόμου. 

γγ) Των άρθρων 2, 9 και 444 του Π.Δ, 551/88 «Οργανι¬ 
σμός Νομαρχιών» (ΦΕΚ 259/Α/1988), με τις οποίες συ- 
στήθπκαν οι Κτηματικές Υπηρεσίες, στις οποίες περιήλ¬ 
θαν τα μη φορολογικά αντικείμενα των Δ.Ο.Υ. (όπως θέ¬ 
ματα δημόσιας περιουσίας, εθνικών κληροδοτημάτων, 
στέγασης δημοσίων υπηρεσιών και ο χειρισμός θεμάτων 
περιουσίας, άλλων Υπουργείων ή Νομικών προσώπων που 
είχαν ανατεθεί στις Οικονομικές Εφορίες -νυν Δ.Ο.Υ.). 

2. Το γεγονός ότι, η άσκηση της διαχείρισης των υπό με¬ 
σεγγύηση εχθρικών περιουσιών από τους προϊσταμένους 
των Δ.Ο.Υ. είναι δυσχερής, λόγω του μεγάλου φόρτου ερ¬ 
γασίας των ως άνω Υπηρεσιών, αποφασίζουμε: 

1. Ορίζουμε ως διαχειριστές των υπό μεσεγγύηση 
εχθρικών περιουσιών (Α.Ν. 2636/1940 -ΦΕΚ 379 Α’) 
τους προϊσταμένους των Κτηματικών Υπηρεσιών ίου 
Υπουργείου Οικονομικών, στη χωρική αρμοδιότητα των 
οποίων βρίσκεται καθένα περιουσιακό στοιχείο. 

2. Σε περίπτωση μη λειτουργίας Κτηματικής Υπηρε¬ 
σίας, διαχειριστής των ως άνω περιουσιών εξακολουθεί να 
είναι ο προϊστάμενος της οικείας Δ.Ο.Υ. 

3. Από τις διατάξεις της απόφασης αυτής δεν προκαλεΐ- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1995 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 2072902/9320/0023 (3) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας τπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2067936/8893/0023/23.10.1995 «Καθορι¬ 
σμός Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. 1026432/268/0006Α/2.3.94 (ΦΕΚ 
154/Β/7.3.94) «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

1. Ορίζουμε το επιτόκιο των εντόκων γραμματίων, ετή¬ 
σιας διάρκειας, Ν.Δ. 3745/57 που θα εκδοθούνή θα ανα¬ 
νεωθούν από 8 Νοεμβρίου 1995 σε 13,90%. 

Για τα έντοκα γραμμάτια τρίμηνης και εξάμηνης διάρ- 

κειας ισχύει η προηγούμενη απόφασή μας αριθμ. 
2067936/8893/0023/23.10.1995. 

2. Επίσης για τα άληκτα έντοκα γραμμάτια ετήσιας διάρ¬ 
κειας και για το χρονικό διάστημα από την πιο πάνω ημε¬ 
ρομηνία (8.11.115) μέχρι και τη λήξη τους ισχύουν οι απο¬ 
φάσεις μας βάσει των οποίων έγινε ή έκδοσή τους. 

3. Κάλυψη Δαπάνης. 

Από τις διατάξεις της απόφασης αυτής προκαλεΐται δα¬ 
πάνη σε βάρος του Κρατικού Προϋπολογισμού οικ. έτους 
1995, που έχει προβλεφθεί. 

Η απόφαση αυτή να δπμοσιευθεί στην Εφημερίδα της 
Κυβερνήσεως, 

Αθήνα, 8 Νοεμβρίου 1995 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

-♦- 

Αριθ. 2071283/8769/Α0024 (4) 

Ανάθεση της διαχείρισης του Κρατικού Παιδικού Σταθμού 

Χαβαρίου Νομού Ηλείας στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη; 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Β.Δ/γμα αριθμ. 261/3.4.69 (ΦΕΚ 76/τ.Α7 
30.4.69) με το οποίο ιδρύθηκαν διάφορα Εθνικά Αγροτικά 
Νηπιοτροφεία μεταξύ των οποίων και το Εθνικό Αγροτικό 
Νηπιοτροφείο Χαβαρίου. 

5. Το Β.Δ/γμα αριθμ. 324/5.4.73 (ΦΕΚ 95/τ. Α74.5.73) 
με το οποίο τα Εθνικά Αργροτικά Νηπιοτροφεία μετατρέ- 
πονται εις Εθνικούς Αγροτικούς Παιδικούς Σταθμούς. 

6. Το Ν. 1431/12.4.84 (ΦΕΚ 46/τ.Α716.4.84) με τον 
οποίο οι Εθνικοί Αργροτικοί Παιδικοί Σταθμοί μετονομά¬ 
ζονται σε Κρατικούς Παιδικούς Σταθμούς. 

7. Το έγγραφο της Τράπεζας της Ελλάδας αριθμ. 
25460/3.11.95 με το οποίο ζητεί την ανάθεση της Ταμια¬ 
κής διαχείρισης του Κ.Π.Σ. Χαβαρίου, καθώς και το υπ' 
αριθμ. 18/27.9.95 απόσπασμα πρακτικών του ΔΣ του 
Κ.Π.Σ. Χαβαρίου. 

8. Την απόφαση του Υπουργού των Οικονομικών αριθμ. 
1092170/1378/0006/15.10.1991 (ΦΕΚ 846/Τ.Β7 
15.10.91) «Μεταβίβαση της Εξουσίας να υπογράφουν με 
εντολή Υπουργού, στο Γενικό Γραμματέα, το Γενικό Διευ¬ 
θυντή, στους Προϊσταμένους Δ/νσεων, Τμημάτων 
κ.λ.π.». 

9. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Κ.Π.Σ. Χαβα- 
ρίου αλλά επιλύονται θέματα διαδικαστικά, αποφασί¬ 
ζουμε: 

Η ταμειακή διαχείριση του Κρατικού Παιδικού Σταθμού 


Χαβαρίου ν’ ασκείται από την Τράπεζα της Ελλάδας σύμ¬ 
φωνα με τις διατάξεις του από 20.1.1932 Π.Δ/τος «Δια¬ 
χείριση νομικών προσώπων από την Τράπεζα της Ελλά¬ 
δας» όπως αυτό τροποποιήθηκε με το από 7.10.1958 Β. 
Δ/γμα. 

Το ανωτέρω νομικό πρόσωπο θα εξυπηρετείται από την 
Τρόπεζα της Ελλάδος (Πρακτορείο Αμαλιάδας). 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 10 Νοεμβρίου 1995 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

-Φ- 

Αριθ. 2070816/8732/Α0024 (5) 

Ανάθεση της διαχείρισης του Κρατικού Παιδικού Σταθμού 

Αγίου Ματθαίου Κέρκυρας στην Τράπεζα της Ελλά¬ 
δας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη; 

1. Τις διατάξεις του απά 20.1.1932 Π.Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Π.Δ/γμα αριθμ. 165/28.7.73 (ΦΕΚ 178/Α7 
17,8.73) με το οποίο ιδρύθηκαν διάφοροι Εθνικοί Αγροτι¬ 
κοί Παιδικοί Σταθμοί μεταξύ των οποίων και ο Εθνικός 
Αγροτικός Παιδικός Σταθμός Αγίου Ματθαίου στο Νομό 
Κέρκυρας. 

5. Το Ν. 1431/12.4.84 (ΦΕΚ 46/τ. Α /16.4.84) με τον 
οποίο οι Εθνικοί Αργροτικοί Παιδικοί Σταθμοί μετονομά¬ 
ζονται οε Κρατικούς Παιδικούς Σταθμούς. 

6. Το έγγραφο της Τράπεζας της Ελλάδας αριθμ. 
25524/6.11.95 με το οποίο ζητεί την ανάθεση της Ταμια¬ 
κής διαχείρισης του Κρατικού Παιδικού Σταθμού Αγίου 
Ματθαίου Κέρκυρας καθώς και το υπ’ αριθμ. 22/8.11.94 
απόσπασμα πρακτικών του ΔΣ του Κρατικού Παιδικού 
Σταθμού Αγίου Ματθαίου. 

7. Την απόφαση του Υπουργού των Οικονομικών αριθμ. 

1092170/1378/0006/15.10.1991 (ΦΕΚ 

846/Τ.Β715.10.91) «Μεταβίβαση της Εξουσίας να υπο¬ 
γράφουν με εντολή Υπουργού, στο Γ ενικό Γ ραμματέα, το 
Γενικό Διευθυντή, στους Προϊσταμένους Δ/νσεων, Τμη¬ 
μάτων κ.λ.π.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Κρατικού Παι¬ 
δικού Σταθμού Αγίου Ματθαίου Κέρκυρας, αποφασί¬ 
ζουμε; 

Η ταμειακή διαχείριση του Κρατικού Παιδικού Σταθμού 
Αγίου Ματθαίου Νομού Κέρκυρας ν' ασκείται από την 
Τράπεζα της Ελλάδας σύμφωνα με τις διατάξεις του από 
20.1.1932 Π.Δ/τος «Διαχείριση νομικών προσώπων από 

την Τράπεζα της Ελλάδας» όπως αυτό τροποποιήθηκε με 
το από 7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδος {Υποκατάστημα Κέρκυρας). 

Η παρούσα απόφαση να δημοσιευθεΐ στην Εφημερίδα 
της Κυβέρνησης. 

Αθήνα, 9 Νοεμβρίου 1995 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

-♦- 

Αριθ. 2071282/8768/Α0024 (6) 

Ανάθεση της διαχείρισης του Β' Κρατικού Παιδικού Σταθ¬ 
μού Αμαλιάδας Νομού Ηλείας στην Τράπεζα της Ελλά¬ 
δας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10,1958 Β.Δ/γμα (ΦΕΚ Α 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Π.Δ/γμα αριθμ. 559/31.7.82 (ΦΕΚ 98/Α7 
23.8.82) με το οποίο ιδρύθηκαν 170 Εθνικοί Παιδικοί 
Σταθμοί μεταξύ των οποίων και ο Β’ Εθνικός Αγροτικός 
Παιδικός Σταθμός στο Δήμο Αμαλιάδος. 

5. Το Ν. 1431/12.4.84 (ΦΕΚ 46/τ. Α716.4.84) με τον 
οποίο οι Εθνικοί Παιδικοί Σταθμοί μετονομάζονται σε 
Κρατικούς Παιδικούς Σταθμούς. 

6. Το έγγραφο της Τράπεζας της Ελλάδας αριθμ. 
25459/3.11.95 με το οποίο ζητεί την ανάθεση της Ταμια¬ 
κής διαχείρισης του Β' Κ.Π.Σ. Αμαλιάδας, καθώς και το υπ' 
αριθμ. 12/27.9,95 απόσπασμα πρακτικών του ΔΣ του Β' 
Κρατικού Παιδικού Σταθμού Αμαλιάδας. 

7. Την απόφαση του Υπουργού των Οικονομικών αριθμ. 

1092170/1378/0006/15.10.1991 (ΦΕΚ 

846/Τ.Β715.10.91) «Μεταβίβαση της Εξουσίας να υπο¬ 
γράφουν με εντολή Υπουργού, στο Γενικό Γραμματέα, το 
Γενικό Διευθυντή, στους Προϊσταμένους Δ/νσεων, Τμη¬ 
μάτων κ.λ.π.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Β’ Κρατικού 
Παιδικού Σταθμού Αμαλιάδας αλλά επιλύονται θέματα 
διαδικαστικά, αποφασίζουμε: 

Η ταμειακή διαχείριση του Β Κρατικού Παιδικού Σταθ¬ 
μού Αμαλιάδας να ασκείται από την Τ ράπεζα της Ελλάδας 
σύμφωνα με τις διατάξεις του από 20.1.1932 Π.Δ/τος 
«Διαχείριση νομικών προσώπων από την Τράπεζα της Ελ¬ 
λάδας» όπως αυτό τροποποιήθηκε με το από 7.10.1958 
Β. Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδος {Πρακτορείο Αμαλιάδας). 


Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 10 Νοεμβρίου 1995 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

-♦- 

Αριθ. 396584 (7) 

Τροποποίηση της 358417/9237/29.7.71 απόφασης 

Υπουργού Γεωργίας για τους οίνους ΟΠΑΠ «ΝΑΟΥΣΑ» 

και καθορισμός λεπτομερειών για τους οίνους ΟΠΑΠ 

«ΛΗΜΝΟΣ». 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις του Ν.Δ/τος 243/69 «περί βελτίωσης 
και προστασίας της αμπελουργικής παραγωγής» όπως 
τροποποιήθηκε με το Ν. 427/76 «περί αντικατασιόσεως, 
συμπληρώσεως και καταργήσεως ενίων διατάξεων του 
Ν.Δ/τος 243/69» και ιδιαίτερα τις διατάξεις 4 και 5 αυτού. 

2. Τα 502/71 Β.Δ/γμα και 243/82 Π.Δ. «περί αναγνωρΐ- 
οεως ονομασιών προελεϋσεως οίνων» όπως τροποποιή¬ 
θηκαν με το 320/95 Π.Δ/γμα. 

3. Τον Κανονισμό του Συμβουλίου 822/87 (ΕΟΚ) «περί 
κοινής οργάνωσης της αμπελοοινικής αγοράς». 

4. Τον Κανονισμό του Συμβουλίου 823/87 (ΕΟΚ) «περί 
καθορισμού λεπτομερειών σχετικά με τους οίνους ονομα¬ 
σίας προέλευσης ανώτερης ποιότητας (ΟΠΑΠ)». 

5. Τον Κανονισμό της Επιτροπής 3201/90 (ΕΟΚ) «περί 
καθορισμού λεπτομερειών για την περιγραφή και την πα¬ 
ρουσίαση των κρασιών και των μούστων σταφυλής». 

6. Την 358417/9237/29.7.71 απόφαση Υπουργού Γε¬ 
ωργίας «περί οίνων ονομασίας προελεϋσεως ανωτέρας 
ποιότητας». 

7. Την 397721/1.10.92 απόφαση Υπουργού Γεωργίας 
«περί τροποποιήσεως οτρεμματικών αποδόσεων για οί¬ 
νους ΟΠΑΠ». 

8. Την αριθμ. 397456/2.10.95 απόφαση του Πρωθυ¬ 
πουργού και του Υπουργού Γ εωργίας «Ανάθεση αρμοδιο¬ 
τήτων στους Υφυπουργούς Γ εωργίας Αλέξανδρο Ακρι- 
βάκη και Αλέξανδρο Δαμιανίδη» (Β' 833). 

9. Την 41/1995 εισήγηση της Κεντρικής Επιτροπής 
Προστασίας Οινοπαραγωγής (ΚΕΠΟ). 

10. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε βά¬ 
ρος του τακτικού προϋπολογισμού, αποφασίζουμε: 

Α. Τροποποιούμε την παραγρ. 3 της 358417/9237/ 
29.7.71 απόφασης του Υπ. Γεωργίας «περί οίνων ονομα¬ 
σίας προελεϋσεως ανωτέρας ποιότητας» ως εξής: 

3. Νάουσα. Ποικιλία σταφυλής και όρια περιοχής όπως 
καθορίζονται με το 502/71 Π.Δ., όπως τροποποιήθηκε με 
το 320/95 Π.Δ. 

Οι ξηροί ερυθροί οίνοι παλαιώνονται τουλάχιστον για 
ένα χρόνο σε δρύινα βαρέλια. Για τους ερυθρούς ημίξη- 
ρους και ημίγλυκους οίνους δεν απαιτείται παλαίωση. 

Η παρασκευή οίνου γίνεται από σταφύλια αμπελώνων 

διαμορφωμένων σε κυπελοειδή ή γραμμικά σχήματα. Τα 
πρέμνα δέχονται βραχύ κλάδεμα και οι στρεμματικές απο¬ 
δόσεις των αμπελώνων δεν υπερβαίνουν τα 1.000 κιλά 
σταφυλιών. Η περιεκτικότητα του γλεύκους σε σάκχαρα 
και για τους τρεις τύπους οίνων είναι τουλάχιστον 1Θ8 
γραμμάρια / λίτρο. 

Η γλύκανση των ημίγλυκων κρασιών γίνεται δύο (2) του¬ 
λάχιστον μήνες μετά την απολάσπωοη και σύμφωνα με το 
άρθρο 9 παρ. 2 του Κ. 823/87 (ΕΟΚ). 

Η περιεκτικότητα των οίνων σε υπολειμματικά σάκχαρα, 
σε συνδυασμό με την ολική οξύτητα επεκφρασμένη σε 
γραμ. τρυγικό οξέως ανά λίτρο, καθορίζεται σύμφωνα με 
την παραγρ. 7 του άρθρου 14 του Κ. 3201/90 (ΕΟΚ). 

8. Οι λευκοί ξηροί, ημίξηροι και ημίγλυκοι οίνοι με ονο¬ 
μασία προελεύσεως ανωτέρας ποιότητας «ΛΗΜΝΟΣ», 
παράγονται από οινοποίηση σταφυλιών της ποικιλίας Μο¬ 
σχάτο Αλεξάνδρειάς που καλλιεργείται στη νήσο Λήμνο, 
όπως ορίζεται στο 243/82 Π.Δ. και όπως τροποποιήθηκε 
με το 320/95 Π.Δ. 

Οι τρεις τύποι οίνων προέρχονται απο σταφύλια αμπε¬ 
λώνων, των οποίων π στρεμματική απόδοση δεν υπερβαί¬ 
νει τα 1.200 χιλιόγραμμα σταφυλιών, η διαμόρφωση των 
πρέμνων γίνεται σε κυπελοειδή ή γραμμικά σχήματα και 
εφαρμόζεται το βραχύ κλάδεμα, είναι ηλικίας μεγαλύτε¬ 
ρης των τριών (3) ετών και δεν αρδεύονται. 

Η περιεκτικότητα του γλεύκους σε σάκχαρα είναι του¬ 
λάχιστον 188 γραμμάρια / λίτρο. 

Η γλύκανση του ημίξηρου και του ημίγλυκου γίνεται 
σύμφωνα με το άρθρο 9 παράγρ. 2 του Κ. 823/87 (ΕΟΚ). 

Η περιεκτικότητα των οίνων σε υπολειμματικά σάκχαρα, 
σε συνδυασμό με την ολική οξύτητα επεκφρασμένη σε 
γραμμάρια τρυγικό οξέως ανά λίτρο, καθορίζεται σύμ¬ 
φωνα με την παραγρ. 7 του άρθρου 14 του Κ. 3201/90 
(ΕΟΚ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1995 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΑΜΙΑΝΙΔΗΣ 
-♦- 

Αριθ. 407350 (8) 

Καθορισμός προϋποθέσεων χρησιμοποίησης της ένδει¬ 
ξης «Τοπικός Οίνος Πέλλας», ως περιγραφικού στοι¬ 
χείου οίνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις του Ν.Δ/τος 243/69 «Περί βελτιώσεως 
και προστασίας της αμπελουργικής παραγωγής, όπως 
τροποποιήθηκε με το Ν. 427/76 «Περί αντικαταστάσεως, 
συμπληρώσεως και καταργήσεως ενίων διατάξεων του 
Ν.Δ/τος 243/69», και ιδιαίτερα τις διατάξεις των άρθρων 4 
και 5 αυτού. 

2) Το άρθρο 72 του Κανονισμού του Συμβουλίου 
822/87 (ΕΟΚ) «περί Κοινής Οργάνωσης της αμπελοοινι- 
κής αγοράς». 


3) Τον Κανονισμό του Συμβουλίου 2392/89 (ΕΟΚ) 
«σχετικά με την θέσπιση των γενικών κανόνων για την πε¬ 
ριγραφή και την παρουσίαση των οίνων και των γλευκών 
σταφυλιών». 

4) Τον κανονισμό της Επιτροπής 3201/90 (ΕΟΚ) «περί 
καθορισμού λεπτομερειών για την περιγραφή και την πα¬ 
ρουσίαση των κρασιών και των μούοτων σταφυλής». 

5) Την κοινή Υπουργική Απόφαση 267753/1899/ 
8.3.88 «γενικοί κανόνες χρήσεις του όρου «Τοπικός οί¬ 
νος» ως περιγραφικού στοιχείου επιτραπέζιων οίνων, 
όπως τροποποιήθηκε από τις αποφάσεις 395777/ 
5.12.90, 411421/6.10.93 και 420984/11.11.94. 

6) Την αριθμ. 397456/2.10.95 απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Αλέξανδρο Ακρι- 
βάκη και Αλέξανδρο Δαμιανίδη» (Β’ 833). 

7) Την σχετική αίτηση ενδιαφερομένων φορέων για την 
παραγωγή και την διάθεση οτην κατανάλωση οίνων με την 
περιγραφική ένδειξη «Τοπικές Οίνος Πέλλας». 

8) Την 43/14.9.95 γνωμοδότηση της Κεντρικής Επιτρο¬ 
πής Προστασίας οίνου (ΚΕΠΟ) για το ανωτέρω θέμα: 

9) Το γεγονός ότι από την εφαρμογή των διατάξεων της 
παρούσης απάφασης δεν προκαλείται δαπάνη σε βάρος 
του Τακτικού Προϋπολογισμού, αποφασίζουμε: 

Η ένδειξη «Τοπικός Οίνος Πέλλας» μπορεί να χρησιμο¬ 
ποιείται για την περιγραφή Λευκών, Ερυθρών και Ερυθρω¬ 
πών, Οίνων, που παράγονται απο αμπελώνες της Διοικητι¬ 
κής περιοχής του Νομού Πέλλας, εφ' όσον πληρούνται οι 
πιο κάτω προϋποθέσεις: 

1. Λευκοί οίνοι, 

α) Τύποι οίνων ξηροί και ημίξηροι 

β) Παράγονται από συνοινοποίηση σταφυλιών ή ανά¬ 
μειξη οίνων που προέρχονται από τις ποικιλίες Ροδίτης σε 
ποσοστό τουλάχιστον 70%, ΟΗΑΗΟΟΝΝΑΥ, 5ΑυνΐΟΝΟΝ 
και υ<3ΝΙ ΒΙΑΝ0. 

2. Ερυθρωποί οίνοι (ροζέ). 

α) Τύποι οίνων ξηροί και ημίξηροι 

β) Παράγονται από συνοινοποίηση σταφυλιών ή ανά¬ 
μειξη οίνων που προέρχονται από τις ποικιλίες Ξινόμαρυο 
σε ποσοστό τουλάχιστον 60%, ΜΕΗΙ.ΟΤ και 01Ν5ΑΙΓΓ. 

3) Ερυθροί οίνοι 

α) Τύποι οίνων ξηροί 

β) Παράγονται από συνοινοποίηση σταφυλιών ή ανά¬ 
μειξη οίνων που προέρχονται από τις ποικιλίες Ξινόμαρυο 
σε ποσοστό τουλάχιστον 60%, ΜΕΗΙΟΤ και ΟΝ3ΑΙΙΤ. 

Οι τύποι οίνων με την ένδειξη «Τοπικός οίνος Πέλλας», 
παράγονται από σταφύλια μη αρδευομένων αμπελώνων, 
που βρίσκονται σε εδάφη κατάλληλα για αμπελοκαλλιέρ¬ 
γεια, εφαρμόζονται οι συνήθεις στην περιοχή καλλιεργητι¬ 
κές τεχνικές και η στρεμματική απόδοση των αμπελώνων 
δεν είναι μεγαλύτερη από 1.200 κιλά σταφυλιών. 

Η μεταποίηση των σταφυλιών σε γλεύκος και του γλεύ- 
κους σε οίνο πρέπει να γίνεται σε μονάδες που διαθέτουν 
κατάλληλο εξοπλισμό, η θερμοκρασία κατά την αλκοολική 
ζύμωση δεν θα υπερβαίνει τους 20Ό, και ο κτηθείς αλκο¬ 
ολικός τίτλος όλων των τύπων οίνων θα είναι τουλάχιστον 
10,5%νθί.. 

Η γλύκανση του ημίξηρου θα γίνεται σύμφωνα με το άρ¬ 
θρο 22 του Κ. 822/87 (ΕΟΚ), και η περιεκτικότητα σε 
υπολειμματικά σάκχαρα, σε συνδυασμό με την ολική οξύ¬ 
τητα επεκφρασμένη σε γραμ. τρυγικό οξέως ανά λίτρο, 
καθορίζεται σύμφωνα με την παραγρ. 7 του άρθρου 14 
του Κ.3201/90 (ΕΟΚ). 

Για θέματα που δεν ρυθμίζονται με την παρούσα από¬ 
φασή μας, έχουν εφαρμογή οι γενικές και ειδικές διατά¬ 
ξεις Εθνικής και Κοινοτικής Αμπελοοινικής Νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1995 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΑΜΙΑΝΙΔΗΣ 
- 4 - 

Αριθ. ΔΥ13α/23855 (9} 

Έγκριση εφημεριών γιατρού (Νοσοκ. Κιλκίς) 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 88 του Ν. 2071/92 

2. Την αρ. ΔΥ13α/330/18.1.95 (ΦΕΚ 88/Β/95), από¬ 
φασή μας περί εφημεριών γιατρών. 

3. Την αρ. 30/18.9.95 απόφαση του Δ.Σ. του Ν.Γ. Νο¬ 
σοκομείου Κιλκίς και την ανάγκη λειιουργίας της Μ.Τ. Νε¬ 
φρού, αποφασίζουμε: 

Εγκρίνουμε, κατ’ εξαίρεση της (2) σχετικής, την πραγ¬ 
ματοποίηση 13 συνολικά ενεργών εφημεριών κατά μήνα, 
από τον Διευθυντή του Παθολογικού Τμήματος του Ν.Γ. 
Νοσοκομείου Κιλκίς, Νικόλαο Τοπαλίδη, στον οποίο έχει 
ανατεθεί η λειτουργία της Μ.Τ. Νεφρού του Νοσοκο¬ 
μείου. 

Με την απόφαση αυτή, που ισχύει από 1.9.95 έως 
31.12.95 προκαλείται δαπάνη σε βάρος υπαρχουσών πι¬ 
στώσεων του Προϋπολογισμού του Νοσοκομείου (ΚΑΕ 
0261) ύψους 96.000 δρχ. κατά μήνα. 

Η απόφαση αυτή να δημοσιευθεί οτην Εφημερίδα της 
Κυβερνήσεως. 

Αθήνα, 7 Νοεμβρίου 1995 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 
- ¥ - 

Αριθ. ΔΥ13α/23882 (10) 

Έγκριση εφημεριών κατ' εξαίρεση (Νοσοκ. Λευκάδας). 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 88 του Ν. 2071/92. 

2. Την αρ. ΔΥ13α/330/18.1.95 απόφασή μας περί 
εφημεριών (ΦΕΚ 93/8/95). 

3. Την αρ. 23/14.9.95 απόφαση του Δ,Σ. του Νοσοκο¬ 
μείου Λευκάδας και τις ανάγκες του Χειρουργικού τμήμα¬ 
τος, αποφασίζουμε: 

Εγκρίνουμε, κατ' εξαίρεση της (2) σχετικής, την πραγ¬ 


ματοποίηση δύο επί πλέον ενεργών εφημεριών κατά 
μήνα, από τους γιατρούς κλάδου ΕΣΥ του Χειρουργικού 
Τμήματος του Ν.Γ.Νοσοκομείου Λευκάδας, για το διά¬ 
στημα από 1.9.95 έως 31.12.95. 

Η δαπάνη που προκαλείται με την απόφαση αυτή ανέρ¬ 
χεται σε 180.000 δρχ. κατά μήνα, σε βάρος υπαρχουσών 
πιστώσεων του Προϋπολογισμού του Νοσοκομείου (ΚΑΕ 
0261). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1995 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
- ¥ - 

Αριθ. 7001/2/502-κθ (11) 

Επαναλειτουργία Αστυνομικού Σταθμού Βρεσθένων Λα¬ 
κωνίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις του άρθρου 11 παρ. 4 του Ν. 1481/ 
1984 «Οργανισμός Υπουργείου Δημόσιας Τάξης» (Α'- 
152) όπως το τελευταίο άρθρο αντικαταστάθπκε με ίο άρ¬ 
θρο 1 παρ. 1 του Ν. 1590/1986 (Α -49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 τουΝ. 2081/1992 (Α’-154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α'-51). 

3. Τις διατάξεις του άρθρου 1 παρ. Β εδάφ. 32 της 
7004/3/12-λε απά 10.8.1995 απόφασης του Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γ ραμματέα, τον Αρχηγό της Ελληνικής Αστυνομίας τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β'-724). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού για το έτος 1995, ύψους 546.000 δραχμών 
περίπου, για το έτος 1996 ύψους 816.000 δραχμών περί¬ 
που και το έτος 1997 και καθένα από τα επόμενα έτη 
ύψους 816.000 δραχμών περίπου. Η δαπάνη του έτους 

1995, αλλά λόγω του χαμηλού ύψους της θα καλυφθεί 
από τις σχετικές πιστώσεις του εκτελουμένου προϋπολο¬ 
γισμού εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ». Η 
δαπάνη του έτους 1966 δεν έχει προβλεφθεί στο σχέδιο 
προϋπολογισμού εξόδων Ελληνικής Αστυνομίας, έτους 

1996, αλλά λόγω του χαμηλού ύψους της θα καλυφθεί 
από τις πιστώσεις που θα εγκριθούν σ' αυτόν για την 
ίδρυση Υπηρεσιών. Η δαπάνη τους έτους 1997 και των 
επομένων ετών, θα προβλέπεχαι στους αντίστοιχους 
προϋπολογισμούς εξόδων της Ελληνικής Αστυνομίας και 
θα καλύπτεται με τις πιστώσεις που θα εκγρίνονται σ’ αυ¬ 
τόν, για το σκοπό αυτό, αποφασίζουμε: 

Άρθρο 1 

Επαναλειτουργία Αστυνομικού Σταθμού Βρεσθένων 

1. Εηαναλειτουργεί ο Αστυνομικός Σταθμός Βρεσθέ- 
νων Λακωνίας στηνν έδρα του. 

2, Καταργείταιη 7001/502-ιζ από 31.1.1995 του Γενι¬ 
κού Γραμματέα Υπουργείου Δημόσιας Τάξης «Αναστολή 
λειτουργίας του Αστυνομικού Σταθμού Βρεσθένων Λακω¬ 
νίας» (ΦΕΚ Β' 128/27.2.1995). 

Άρθρο 2 
Έναρξη ισχύος 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1995 
Ο Αρχηγός 

ΕΜΜΑΝΟΥΗΛ ΧΟΥΡΔΑΚΗΣ 
-*- 

Αριθ. Δ11β/81 (12) 

Τροποποίηση δύο αριθμητικών τιμών στο κείμενο του 
Νέου Ελληνικού Κανονισμού για τη Μελέτη και Κατα¬ 
σκευή Έργων από Σκυρόδεμα. 

0 ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 1 του άρθρου 21 του Ν. 1418/ 
29.12.1984 «Δημόσια Έργα και ρυθμίσεις θεμάτων» 
(Α' 23). 


2. Την απόφαση αρ. Δΐ 1β/13/3.3.95 με την οποία 
εγκρίθηκε ο υφιστάμενος σήμερα Νέος Κανονισμός που 
αναφέρεται στο θέμα (ΦΕΚ 227/Β 1 ). 

3. Τις διατάξεις του άρθρου 26 του Ν. 2081/1992 
(ΑΊ54). 

4. Το γεγονός ότι από τις διατάξεις του παρόντος δεν 
προ καλείται δαπάνη σε βάρος του κρατικού προϋπολογι¬ 
σμού. 

5. Την Υ.Π. 123/15,7.94 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων Κων/ 
νου Γείτονα» (ΦΕΚ 550/Β ). 

6. Το από 27.10.95 έγγραφο του Προέδρου της Επιτρο¬ 
πής Σύνταξης και το έγγραφο αρ. Δ11β/75/31.10.95 της 
Δ/νσης Προγ/τος Προτύπων και Διεθνών Σχέσεων της Γε¬ 
νικής Γραμματεΐας Δημοσίων Εργων, αποφασίζουμε: 

Εγκρίνουμε την ακόλουθη τροποποίηση στο κείμενο 
του Νέου Κανονισμού για τη Μελέτη και Κατασκευή Έρ¬ 
γων από Σκυρόδεμα που εγκρίθηκε με την απόφαση αρ. 
Δ11β/13/3.3.1995 (ΦΕΚ 227/Β ). 

«Στην παράγραφο 17.6.3 η ελάχιστη τιμή του συντελε¬ 
στή α είναι (0,5) αντί (0,7) και το 1„ ΠΜη=0,415 ή 20 φ για 
ράβδους υπό θλίψη ή εφελκυσμό, αντί 0,315 και 0,615 
αντίστοιχα». 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΝ. ΓΕΙΤΟΝΑΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 


ΤΕΙ.ΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.7 62 
•ΒΙΒΛΙΟΘΗΚΗ: Σολωυούδΐ τηλ.: 52.48.188 

* Για φωτοαντίγραφα παλαιών τευχών στην οδό Σολωυοϋ 51 τηλ.: 52.48.141 

* Τμήμα πληροφόρηση ς: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γία πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλίδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας 


αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


/ 


Κωδικός αριθ. κατάθεσης στο Δημόσιο Ταμείο 2531 


Κοώχόςορθ. κατάθεσης οπ> Δημόσιο Ταμείο 3512 


Η ετήοια αυνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

> 

40.000 

» 

2.000 

γ » » 

» 

Γ 

* 

10.000 

» 

500 

ο) » » 

» 

Δ’ 

» 

40.000 

» 

2.000 

ε) » » 

» 

Αναπτυξιακών Πράξεων 

χ 

25.000 

χ 

1.250 

στ) χ » 

» 

Ν.Π.Δ.Δ. 

» 

10.000 

χ 

500 

ζ) » » 

» 

ΠΑΡΑΡΤΗΜΑ 

» 

5.000 

X 

250 

η) χ » 

» 

Δελτ. Εμπ.& Βιομ. Ιδ. 

I 

10.000 

X 

500 

θ) » » 

» 

Αν. Ειδικού Δικαστηρίου 

χ 

3.000 

X 

150 

ι) » » 

» 

Α.Ε.&Ε.Π.Ε. 

» 

210.000 

X 

10.500 

ια) Γιο όλα τα Τεύχη εκτός ΤΑΕ-ΕΠΕ 

χ 

110.000 

X 

5.500 



Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








